Sekolah Menengah Kebangsaan Tengku Panglima Perang Tengku Muhammad

Sekolah Menengah Kebangsaan Tengku Panglima Perang Tengku Muhammad (SMKTPPTM) merupakan sebuah sekolah menengah yang terletak di pusat Bandar Indera Mahkota. Nama sekolah ini diambil sempena nama ayahanda mentua kepada Sultan Pahang, Sultan Ahmad Shah iaitu Tengku Muhammad Panglima Perang. Sebelum ini, sekolah ini pernah dicadangkan untuk dinamakan sebagai Sekolah Menengah Kebangsaan Indera Mahkota.

Keluasan tapak sekolah tersebut ialah 1,600 m². Ketika pembukaan, sekolah ini terdiri daripada 4 buah blok 3 tingkat (Blok A, B, C dan D) di mana mempunyai 34 bilik darjah. Bilangan tenaga pengajar ketika itu ialah seramai 20 orang termasuk pengetua serta kakitangan sokongan. Pendaftaran kemasukan sekolah ketika itu iaitu seramai 266 orang pelajar.

Lencana sekolah 

Setiap warna dan simbol yang terdapat pada lencana sekolah ini mempunyai makna tersirat yang tersendiri. Warna biru melambangkan suasana harmoni yang terhasil melalui perpaduan dalam kalangan warga sekolah. Warna ini juga melambangkan persekitaran yang bersih, indah, ceria dan selamat serta kondusif untuk pelbagai aktiviti pendidikan.

Warna kuning pula melambangkan kesetiaan kepada raja dan negara sebagaimana termaktub dalam Rukun Negara. Warna merah bermakna semangat warga sekolah yang sentiasa kental dan cekal dalam menghadapi pelbagai dunia luar yang penuh cabaran. Warna putih melambangkan keunggulan peribadi warga sekolah yang berteraskan kepada nilai-nilai murni, ajaran agama serta nilai budaya warisan.

Bentuk sepasang tangan yang menadah ke langit melambangkan kesediaan setiap warga sekolah untuk mendokong sifat amanah, bekerjasama dan bertanggungjawab. Bentuk segi tiga pula melambangkan pendidikan sebagai teras menuju kecemerlangan dunia dan akhirat. Selain itu, buku melambangkan ilmu pengetahuan manakala jaluran berwarna kuning melambangkan visi dan misi.

Pengetua

Lagu sekolah

Lihat juga 

 Senarai sekolah menengah di Malaysia

Rujukan

Pautan luar 

 Laman sesawang rasmi SMKTPPTM

Kuantan
Sekolah menengah kebangsaan di Pahang